als_Latn dik_Latn sag_Latn
Tiranë, 4 qershor - Avokati Spartak Ngjela ka bërë ditën e djeshme një deklaratë të bujshme në rrjetin social Facebook, ku deklaroi se mbi 400 oficerë rusë kanë hyrë në Shqipëri në rrugë të ndryshme gjatë protestës në çadër të opozitës. Avokati bën me dije se qëllimi i tyre ishte një dhe i vetëm, për të destabilizuar vendin. "Heronjtë e Çadrës kërkuan destabilizimin e Shqipërisë me të huajt: mbi 400 oficerë rusë ishin futur në Shqipëri nga rrugë të ndryshme, dhe kërkonin që, me Çadrën, të krijonin në Tiranë reaksionin që kërkuan të krijonin në Shkup. Por, a e shihni si janë tulatur tani "dy heronjtë" e Çadrës?”, shprehet Ngjela. Ai shkon më tej kur thotë se këtë ia ka vënë në dukje kreut të opozitës edhe zv/ndihmës sekretari amerikan i Shtetit, Hoyt Brian Yee. “Këtë i vuri në dukje Lulzimit atë ditë Hoyt Brian Yee, kur i vendosi përpara marrëveshjen: "Ju kërkoni destabilizimin e Shqipërisë", i tha ai. Kurse Lulzimi i verdhë në fytyrë nuk fliste dot. "E ke në qafë Rrugën e Kombit", i tha ndër të tjera Yee. I ka kërkuar prerë Lulëzimit shkëputjen nga Saliu, dhe këtij ia ka bërë të qarta të gjitha lidhjet destruktive. Turp i madh historik! Një arrivizëm antikombëtar i kulluar. Dhe më vjen mirë që gjithçka përfundoi në favor të shqiptarëve. Amerikanët, me aleancën shqiptaro-amerikane e shkatërruan me në fund, pas një shekulli, filozofinë antishqiptare të Esat Pashës. Kot është menduar se Esat Pasha u vra në Paris në vitin 1920. Esat Pashën përfundimisht e vrau para dhjetë ditësh në Tiranë politika e lartë amerikane me Brian Yee”, thekson ndër të tjera ai. Ngjela thekson se mes shqiptarëve nuk duhet të ketë më pesimizëm pasi jemi mes kryerjes së reformave të mëdha. “Nuk duhet të ketë më pesimizëm te shqiptarët. Gjithçka do ndryshojë shpejt. Tirana Prishtina, Shkupi janë në transformim të thellë të rikrijimit normal të çështjes shqiptare. Kjo është një kohë e re. Të tre shtetet e shqiptarëve në Ballkanin Perëndimor janë përballë kryerjes së reformave të mëdha institucionale për lansimin permanent të shqiptarëve në të gjithë zonën”, përfundoi avokati Ngjela.
© ZHURNAL.mk
Aktuale
als_Latn zho_Hant als_Latn